Henry Gibson

Henry Gibson (* 21. September 1935 in Germantown, Pennsylvania, USA; † 14. September 2009 in Malibu) weer en US-amerikaanschen Schauspeler un Leedermaker. In de USA is he sünners vun sien velen Optreden in de Sketch-Comedy-Reeg Rowan and Martin’s Laugh-In Enn vun de 1960er Johren bekannt worrn.

 Leven un Wark 
Boren weer Gibson ünner den Naam Bateman as Söhn vun Dorothy (boren Cassidy) un Edmund Albert BatemanBiografie op Filmreference.com (engl.). He hett na de School de Catholic University of America in Washington D.C. besöcht un dor dat Fack Drama maakt. In de 1950er Johren deen he as Narichtenoffizeer bi de United States Air Force. To disse Tiet schreev he en Wark, wo binnen he en Dichter porträteer, de en Süüdstatenakzent harr, un in disse Periood hett he ok sien Bühnennaam Henry Gibson annahmen, de anspeelt op den Naam vun den norweegschen Dichter Henrik Ibsen un de sik ok gliek anhöört, wenn man jem gau utsnacken deit.

Al wiel sien Kindheit hett he in de 1940er Johren eerste Insichten in’t Theaterspelen kregenBiografie in de IMDb (engl.). Sien Filmloopbahn füng 1963 an mit en Rull in den Jerry-Lewis-Film The Nutty Professor. Dorna harr he enige Rullen in enkelte Episoden in verscheden Feernsehserien. Een Dag weer he to Gast in de Dick Van Dyke Show, woneem he dat Gedicht Keep A Goin’ vördrägen de. worut he later en Leed maakt hett vör den Film Nashville, in den he ok mitspeelt hett. För de Rull vun en kreperischen Country-Musiker in den Film is he mit den NSFC-Award uttekent worrn un kreeg noch wietere Nomineeren.

Groten Spood harr he vörher al mit regelmatig Rullen in de Sketch-Comedy-Show Rowan and Martin’s Laugh-In, in de he över dree Johr mitmaakt hett un de em den Dörbrook broch. en vun sien regelmatig rullen weer „de Dichter“, de vun achter de Bühn opduken de Gedichten vertell, de vun knasche Satier oder politisch Inholten hanneln deen. Sien Optreden löpen jümmers gliek af mit en Stil, de nich to verwesseln weer. Regelmatig speel he ok in dat Show-Segment „Cocktail Party“ en kathoolschen Priester, de en Sluck vun sien Tee nipp un denn de Tass afsetten de, üm dorbi en drögen Kommentar mit eernster Stimm to bringen. Dorna nipp he wieter an sien Tee.

De internatschonalen Filmkiekers kiennt Gibson mit sien goot weddertokennen Gesicht sünners dör twee vun sien Speelfilmrullen. Dat een is de Kummedie The ’burbs vun 1989, worin he den Hööftslingel speelt hett un dat annere is de Kultfilm The Blues Brothers vun Speelbass John Landis vun 1980. Dor harr he de Rull vun den Anföhrer vun de „Illinois Nazis“. Bit nu hett Gibson an wiet över hunnert Filmen un Feernsehprodukschonen mitarbeit, wobi he faken Gastrullen in Feernsehregen harr, aver ok as Synchroonsnacker in Animatschoonsfilmen mitmaakt hett, as t. B. as dat Swien Wilbur in den Kinnerfilm Charlotte’s Web ut dat Johr 1973.

Henry Gibson hett 1966 Lois Joan Geiger heiraadt, mit de he bit to ehrn Dood in’n Mai 2007 tohopenleevt hett. Se harrn tosamen dree Söhnen.

 Filmografie (Utwahl) 
 Johr Titel Synchroonsnacker 1963 The Nutty Professordt.: Der verrückte Professor Wolfgang Draeger 1965 The Outlaws Is Coming    1966 The Dick Van Dyke Show, Fernsehepisood    1968-71 Rowan and Martin’s Laugh-In, Sketch-Comedy-Reeg    1972 Evil Roy Slade, Feernsehfilm    1973 The Long Goodbyedt.: Der Tod kennt keine Wiederkehr Friedrich W. Bauschulte 1973 Charlotte’s Webdt.: Zuckermanns Farm – Wilbur im Glück, Stimm Stefan Wigger 1969-73 Love, American Style, Feernsehreeg    1975 Nashville  Friedrich Georg Beckhaus (1988) 1977 The Last Remake of Beau Gestedt.: Drei Fremdenlegionäre Wolfgang Draeger 1977 Kentucky Fried Movie    1979 A Perfect Coupledt.: Ein perfektes Paar Norbert Gescher 1980 The Blues Brothersdt.: Blues Brothers Mogens von Gadow 1980 Health!dt.: Der Gesundheitskongress  Reinhard Kuhnert 1981 The Incredible Shrinking Womandt.: Die unglaubliche Geschichte der Mrs. K.    1981 Tulips    1985 Wuzzles, Stimm, Feernsehreegdt.: Die Wuzzles    1986-87 Galaxie High School, Feernsehreeg    1987 Monster in the Closet    1987 Innerspacedt.: Die Reise ins Ich Andreas Mannkopff 1989 The ’burbsdt.: Meine teuflischen Nachbarn Karl Ulrich Meves 1990 Tune in Tomorrow…dt.: Julia und ihre Liebhaber Friedrich W. Bauschulte 1992 Tom and Jerry: The Movie, Stimm Hans Teuscher 1994 Aaahh!!! Real Monstersdt.: Aaahh!!! Monster    1996 Color of a Brisk and Leaping Day    1999 Magnolia Wolfgang Thal 2001 The Luck of the Irish, Feernsehfilm    2002 Teddy Bears’ Picnic    2004-08 Boston Legal, Feernsehreeg Gerd HoltenauHasso Zorn 2005 Wedding Crashersdt.: Die Hochzeits-Crasher Werner Ehrlicher 2006 Trapped Ashes  

 Utteken 
Henry Gibson hett mehrere Nomineeren för Filmpriesen hatt för den Film Nashville, een dorvun in de Kategorie Best Filmmusik tosamen mit annere Komponisten, de annern as Best Nevendorsteller. As Best Nevendorsteller weer he ok för sien Arbeit in de Sketch-Serie Rowan and Martin’s Laugh-In nomineert. Wunnen hett Gibson een Filmpries:
 1975: den NSFC Award in de Kategorie Best Nevendorsteller in Nashville.

 Borns 

 Weblenken 

Kategorie:Mann
Kategorie:Börger von de USA
Kategorie:Schauspeler
Kategorie:Ledermaker
Kategorie:Engelsch
Kategorie:Boren 1935
Kategorie:Storven 2009